**Louisa May Alcott**, nada en Germantown (Pensilvania) o 29 de novembro de 1832 e finada en Boston (Massachusetts) o 6 de marzo de 1888, foi unha novelista estadounidense.

Traxectoria
-----------

Filla de Amos Bronson Alcott e Abigail May, comezou a traballar dende moi nova como profesora. Escribiu o seu primeiro libro con só 22 anos, *Flower Fables* (1854), contos orixinalmente escritos por Ellen Emerson, filla de Ralph Waldo Emerson. No ano 1860 comeza a escribir para o *Atlantic Monthly*, e traballou durante seis semanas como enfermeira nun hospital de Georgetown (1862-1863). As súas cartas a casa, revisadas foron recollidas en *Hospital Sketches* (1863), onde demostra un gran poder de observación e boa dose de humor para recoller as traxedias da guerra. A súa primeira novela foi *Moods* (1864).

Menos coñecidas foron as novelas publicadas baixo o alcume de **A. M. Barnard**, esas obras como *A Long Fatal Love Chase* e *Pauline's Passion and Punishment*, son do tipo descrito en *Mociñas* como perigosas para as mentes pequenas, os seus protagonistas son salvaxes e apaixonados, tiveron un inmediato éxito comercial e aínda hoxe se len con pracer. *Mociñas* ou *Meg, Jo, Beth and Amy* (1868), é a súa obra máis coñecida, na que con moito humor, frescura e realismo conta en forma de historia moitos dos acontecementos que lle ocorreron a ela a ás súas irmáns. *Little Men* (1871) trata de xeito semellante os caracteres e vidas dos seus sobriños que vivían con elas en Ochard House en Concord, Massachusetts. *Jo's Boys* (1886) completa a serie. A maioría das súas obras posteriores, *An Old-Fashioned Girl* (1870), *Aunt Jo's Scrap Bag* (6 vols. 1871-1879), *Rose in Bloom* (1876) e outras, seguen a liña de *Mociñas*.

Traducións ao galego
--------------------

En galego publicouse a súa novela *Detrás da máscara* (*Behind a Mask, or A Woman's Power*), traducida por Antía Veres (Editorial Hugin e Munin, 2017), despois de ser distinguida co I Premio Realia de Tradución Literaria e *Mociñas*, traducida por Rocío Viéitez Ferro e publicada en Edicións Laiovento.

Notas
-----

1. ↑  Ficha da obra na páxina web da editorial
2. ↑  *Antía Veres gaña o I Premio Realia de Tradución*, nova recollida en Culturagalega.org o 20 de maio de 2017.
3. ↑  "Edicións Laiovento - MOCIÑAS". *laiovento.gal*. Consultado o 2021-03-24.
4. ↑  "Laiovento trae ao galego a historia das 'Mociñas'". *Nós Diario*. Consultado o 2021-03-24.

Véxase tamén
------------

### Ligazóns externas

Obras de Louisa May Alcott no Proxecto Gutenberg(en inglés)

* Jack and Jill Audiolibro

|  |  |
| --- | --- |
| Control de autoridades | 
* Wd: Q185696
* WorldCat
* VIAF: 29528997
* BAV: ADV12646044
* BIBSYS: 90052253
* BiTraGa: 4457
* BLBNB: 000580513
* BNA: 000026662
* BNCHL: 000034726
* BNE: XX934441
* BNF: 11888346d
* BVMC: 433
* CANTIC: a10961756
* CiNii: DA0100004X
* DeutscheBio: 118644475
* Discogs: 2317760
* EBID: ID
* EGAXA: vtls001285646
* Europeana: ID
* FAST: 43946
* FemBio: 495
* GEC: 0002088
* GND: 118644475
* Gutenberg: 102
* IBDB: 7419
* ICCU: CFIV021389
* IMDb: nm0017301
* ISNI: 0000 0001 2125 7727
* LCCN: n79117152
* LibriVox: 93
* MusicBrainz: ID
* MyAnimeList: 12110
* NDL: 00431174
* NKC: jn19990000091
* NLA: 36251190
* NLG: 62159
* NNDB: 000031514
* NTA: 069636664
* OBP: ID
* OL: OL26680A
* openMLOL: 705
* PTBNP: 276
* SELIBR: 220006
* SNAC: w6kt7h7c
* SUDOC: 026680963
* TMDb: 58095
* Treccani: louisa-may-alcott
* ULAN: 500330921
* UNZ: AlcottLouisaM
* WikiTree: Alcott-73
* WomenWriters: ID

 |